# ΕΛΛΗΝΙΚΗ ΔΗΜΟΚΡΑΤΙΑ

# ΝΟΜΟΣ ΗΜΑΘΙΑΣ

# ΔΗΜΟΣ ΒΕΡΟΙΑΣ

# ΝΟΜΙΚΗ ΥΠΗΡΕΣΙΑ

# ΠΛΗΡΟΦΟΡΙΕΣ :Ευθυμία Μητροπούλου

# Μητροπόλεως 46

# ΤΚ : 59132 Βέροια

# Τηλ. 23313-50523

# ΠΡΟΣΚΛΗΣΗ ΓΙΑ ΑΣΚΗΣΗ ΥΠΟΨΗΦΙΩΝ ΔΙΚΗΓΟΡΩΝ

# Ο Δήμαρχος του Δήμου Βέροιας

# Έχοντας υπόψη:

# 1) Τις διατάξεις του άρθρου 86 του Ν. 3462/2006 «Κώδικας Δήμων και Κοινοτήτων» (ΦΕΚ 114/τ.Α’).

# 2) Τις διατάξεις του άρθρου 58 του Ν. 3852/2010 «Νέα Αρχιτεκτονική της Αυτοδιοίκησης και

# της Αποκεντρωμένης Διοίκησης – Πρόγραμμα Καλλικράτης» (ΦΕΚ 87/τ.Α’).

# 3) Τις διατάξεις του άρθρου 13 παρ. 3 του Ν.4194/2013 «Κώδικας Δικηγόρων» (ΦΕΚ 208/τ.Α’), όπως τροποποιήθηκε και ισχύει με τον ν. 4745/2020

# 4) Τον Οργανισμό Εσωτερικής Υπηρεσίας του Δήμου Βέροιας (ΦΕΚ 1606/Β΄/13-7-2011), όπως έχει τροποποιηθεί, καθώς και τις ανάγκες της Νομικής Υπηρεσίας του Δήμου Βέροιας

# 5) Την υπ’ αριθ. 675/2017 Απόφαση Δημοτικού Συμβουλίου Βέροιας

# 6) Την υπ’ αριθ. 93859/21-12-2017 Κ.Υ.Α. των Υπουργών Δικαιοσύνης, Διαφάνειας & Ανθρωπίνων Δικαιωμάτων - Οικονομικών με θέμα «Άσκηση υποψηφίων δικηγόρων στο Δήμο Βέροιας» (ΦΕΚ 4639/Β΄/29-12-2017)

**7) Tην υπ’αριθμ. 27584/04-08-2025 Βεβαίωση της Δ/νσης Οικονομικών Υπηρεσιών του Δήμου Βέροιας**

# ΠΡΟΣΚΑΛΟΥΜΕ

 Όσες/ους **υποψήφιες/ους δικηγόρους** επιθυμούν να πραγματοποιήσουν μέρος της άσκησής τους, **διάρκειας δώδεκα (12) μηνών**, στη Νομική Υπηρεσία του Δήμου Βέροιας, να υποβάλλουν την αίτηση-υπεύθυνη δήλωσή τους σύμφωνα με το σχετικό υπόδειγμα που επισυνάπτεται στην παρούσα (ΠΑΡΑΡΤΗΜΑ Α) με φυσική παρουσία στο Γραφείο Πρωτοκόλλου του Δήμου Βέροιας (Μητροπόλεως 46, 59132 Βέροια)δέκα ημερών (10) ημερών, από την επομένη της ανάρτησης της ανακοίνωσης της σχετικής πρόσκλησης στην ιστοσελίδα του Δήμου Βέροιας ([www.veria.gr](http://www.veria.gr)**), ήτοι από 19/08/2025 έως 29/08/2025**

Η άσκηση του/της ασκούμενου/ης δικηγόρου στη Νομική Υπηρεσία του Δήμου Βέροιας, θα ξεκινήσει **από 01 Σεπτεμβρίου 2025** **και λήγει στις 30 Σεπτεμβρίου 2026.** Οι θέσεις των ασκουμένων δικηγόρων ορίζονται σε μία (1).

Σε περίπτωση που οι αιτήσεις είναι περισσότερες της μιας, η επιλογή μεταξύ των υποψηφίων θα γίνεται από τον Προϊστάμενο της Νομικής Υπηρεσίας του Δήμου, λαμβανομένων υπόψη του βαθμού του πτυχίου, του υπολειπόμενου χρόνου άσκησης καθώς και της δυνατότητας ευχερούς πρόσβασης στο Δικαστικό Μέγαρο Βέροιας. Το όνομα του επιλεγέντος αναρτάται στην ιστοσελίδα του Δήμου.

Το ωράριο ημερήσιας απασχόλησης ορίζεται σε οκτώ (8) ώρες, ανάλογα με τις ανάγκες της Υπηρεσίας. Υπεύθυνος τήρησης και ελέγχου του παρουσιολογίου είναι ο Προϊστάμενος της Νομικής Υπηρεσίας του Δήμου.

Η μηνιαία αμοιβή ανέρχεται στο ποσό των **εξακοσίων (600) €** και δεν υπόκειται σε ασφαλιστικές κρατήσεις, παρά μόνο σε παρακράτηση φόρου εισοδήματος και θα καταβάλλεται στο τέλος κάθε ημερολογιακού μηνός, με βάση το παρουσιολόγιο.

Οι ενδιαφερόμενοι υποψήφιοι δικηγόροι κατά την υποβολή της αίτησης-υπεύθυνης δήλωσης τους δηλώνουν:

α) στοιχεία δελτίου αστυνομικής ταυτότητας

β) αριθμό μητρώου ασκουμένου, εάν έχουν ήδη εγγραφεί ως ασκούμενοι ή ότι έχουν καταθέσει αίτηση και τα προβλεπόμενα δικαιολογητικά για εγγραφή σε Δικηγορικό Σύλλογο, αλλά δεν έχουν λάβει ακόμα αριθμό μητρώου ασκουμένου, καθώς εκκρεμεί η αποδοχή της αίτησής τους, ή ότι πληρούν τις νόμιμες προϋποθέσεις για εγγραφή στο Δικηγορικό Σύλλογο και, εφόσον επιλεγούν, θα εγγραφούν ταυτόχρονα με την έναρξη της άσκησής τους

γ) ότι δεν συμπληρώνεται ή συμπληρώνεται το 18μηνο της άσκησής τους πριν από το πέρας της δωδεκάμηνης άσκησής τους στο Δήμο Βέροιας και τον υπολειπόμενο χρόνο άσκησης

δ) ότι έχουν δυνατότητα πρόσβασης στο Δικαστικό Μέγαρο Βέροιας

ε) στοιχεία επικοινωνίας (ταχυδρομική διεύθυνση, σταθερό και κινητό τηλέφωνο, ηλεκτρονική διεύθυνση).

Με την αίτηση συνυποβάλλονται: **α)** βιογραφικό σημείωμα, **β)** αντίγραφα των τίτλων σπουδών (με ακριβή βαθμό πτυχίου. Σε περίπτωση τίτλου σπουδών της αλλοδαπής απαιτείται αναγνώριση από τον αρμόδιο φορέα) και **γ)** βεβαίωση από το Δικηγορικό Σύλλογο για την ακριβή ημερομηνία συμπλήρωσης του 18μήνου.

**ΠΛΗΡΟΦΟΡΙΕΣ**

Για περισσότερες πληροφορίες οι ενδιαφερόμενοι μπορούν να απευθύνονται στην Νομική Υπηρεσία του Δήμου Βέροιας (Αρμόδια για πληροφορίες: κ. Ευθυμία Μητροπούλου 23313-50523).

Ο ΔΗΜΑΡΧΟΣ ΒΕΡΟΙΑΣ

ΚΩΝΣΤΑΝΤΙΝΟΣ ΒΟΡΓΙΑΖΙΔΗΣ

**ΠΑΡΑΡΤΗΜΑ A**

**ΑΙΤΗΣΗ-ΥΠΕΥΘΥΝΗ ΔΗΛΩΣΗ**

 **(άρθρο 8 Ν. 1599/1986)**

|  |
| --- |
| Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8παρ. 4 Ν. 1599/1986) |
| **ΠΡΟΣ(1):** | **ΤΟ ΔΗΜΟ ΒΕΡΟΙΑΣ** |
| 0 - Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης(2) |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου (Email): |  |

Με ατομική μου ευθύνη και γνωρίζοντας τις κυρώσεις(3),που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:

Α. Επιθυμώ την πραγματοποίηση δωδεκάμηνης άσκησης στο Γραφείο Νομικών Συμβούλων του Δήμου Βέροιας, για την περίοδο από **01 Σεπτεμβρίου 2025 έως 30 Σεπτεμβρίου 2026**, σύμφωνα με τα οριζόμενα στο Ν. 4194/2013 «Κώδικας Δικηγόρων» (ΦΕΚ 208/τ. Α’) και στην υπ’ αριθ. 93859/21-12-2017 Κ.Υ.Α. των Υπουργών Δικαιοσύνης, Διαφάνειας & Ανθρωπίνων Δικαιωμάτων - Οικονομικών με θέμα «Άσκηση υποψηφίων δικηγόρων στο Δήμο Βέροιας» (ΦΕΚ 4639/Β΄/29-12-2017)

**Β. 1.** Ο αριθμός μητρώου ασκουμένου μου είναι ………………. ή πληρώ τις νόμιμες προϋποθέσεις για εγγραφή στο Δικηγορικό Σύλλογο και εφόσον επιλεγώ, θα εγγραφώ ταυτόχρονα με την έναρξη της άσκησής μου στο Δήμο Βέροιας.

**2.** Δεν συμπληρώνεται ή συμπληρώνεται το προβλεπόμενο 18μηνο της άσκησής μου πριν από το πέρας της δωδεκάμηνης άσκησης στο Δήμο Βέροιας και ο υπολειπόμενος χρόνος άσκησής μου ανέρχεται σε 12 μήνες

**3.** Έχω τη δυνατότητα ευχερούς πρόσβασης στο Δικαστικό Μέγαρο Βέροιας

**Γ.** Επισυνάπτονται σύντομο βιογραφικό σημείωμα, αντίγραφα των τίτλων σπουδών (με ακριβή βαθμό πτυχίου) και βεβαίωση του Δικηγορικού Συλλόγου για την ακριβή ημερομηνία συμπλήρωσης του 18μήνου .

Ημερομηνία: / 08 /2025

Ο/Η Δηλών/ούσα

(Υπογραφή)

1. Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.
2. Αναγράφεται ολογράφως.

(3) *«Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών».*

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.

Ο/Η Δηλών/ούσα

(Υπογραφή)